JUMAL KÕNELEB
Tere jälle! On väga tore taas kohtuda.
Minu nimi on Jan Cedercreutz ja minuga on mu armas abikaasa Joy.
Tahame ka täna jagada sõnumit Jumala rahust.
Ma ei tea, milline on sinu olukord, aga maailmas ei tundu rahu kasvavat.
Pigemini lisanduvad stress ja halb enesetunne.
Piibel julgustab meid 1. Peetruse 1:2.
Salmi lõpuosas öeldakse nii: "Armu ja rahu saagu teile rohkesti!"
Armu ja rahu lisandugu teile rohkesti!
Tundub, et maailm keeb pidevalt
ning lisandub hoopis kõik muu, mitte arm ja rahu.
Seepärast on see sõnum nii tähtis.
Piibel ja Jumal soovivad, et lisanduksid arm ja rahu.
Me saame armu ja rahu juurde.
Imeline, et evangeelium räägib meile midagi nii erilist.
Täiesti teistsugust.
Evangeeliumi sõnum on hoopis teistsugune,
kui see, mida maailm kogu aeg pasundab.
Mõtleme näiteks koolikeskkonda,
kus tänapäeval räägitakse nii palju efektiivsusest.
Sellest räägitakse palju ja ollakse üsna murelikud.
Mõistan, et need on olulised asjad ja lapsed peaks teatud asju
õppima efektiivsemalt ja paremini, et Soome oleks konkurentsivõimeline
ning püsiks tulevikus maailma turul eesotsas.
Muidugi on need tähtsad asjad,
aga inimesed kipuvad sageli kandma stressi ja muretsema.
Mis siis, kui ma ei oskagi?
Mis siis, kui ma püsi ree peal?
Maailmas muutub kõik nii kiiresti.
See tekitab stressi ja pinget.
Siis on nii vägev,
et evangeelium kuulutab meile midagi muud.
Jeesus räägib hoopis, et meile lisanduks arm ja rahu.
Mõtleme sageli Jeesust vastu võttes saame armu ja rahu.
Ühekordse armu ja rahu annusena.
Piibel väidab vastupidi,
et see lisandub ja me saame armu armu peale.
Arm võiks minu elus lisanduda.
Igal päeval võiksin nautida rohkem armu ja rahu.
Rohkem rahu ja rohkem armu.
See on üle mõistmise hea. - Uurime seda asja.
Uurisin ja mõtlesin,
kuidas mu elus võiks arm ja rahu kasvada.
Eriliselt keskendume nüüd rahule.
Leidsime teatud konkreetseid asju, millega tahan sind julgustada,
kui neid kuulad ja need kõnetavad, siis haara neist kinni.
Esmalt tahan välja tuua Piiblist, kuidas võiks rahu mu elus kasvada.
2. Peetruse kiri 1:2: "Armu ja rahu saagu teile rohkesti
Jumala ja Jeesuse, meie Issanda tundmise kaudu!"
Oleme sellest lihtsast tõest korduvalt rääkinud.
Meie elus lisandub arm ja rahu, sest veedame aega Temaga koos.
Tema on Rahuvürst
ja kui anname Talle aega, siis see tekitab meis rahu.
Mida paremini õpin Jeesust tundma, seda enam on mul armu ja rahu.
Tema on rahu.
- Tema on Rahuvürst.
Sellepärast arm ja rahu
lisandubki Jumala ja Jeesuse, meie Issanda tundmise kaudu!
Me elu läheb paremas suunas edasi.
Kiri koloslastele 3:15:
"Ja teie südameis valitsegu Kristuse rahu,
millesse te olete kutsutud ühe ihuna."
Meid kõiki üheskoos võib täita Kristuse rahu.
Seda harjutame Agape keskuses kristlikus koolis ja lasteaias.
Harjutame, kuidas elada üheskoos armastuses,
püsida koos lastega, üksteisega ja Kristuses.
Ütlesid, et meie südameis peab valitsema Kristuse rahu.
Mitte Joy rahu.
See oleks üsna vilets rahu.
Rahu lisandub meie Issanda Jeesuse tundmise kaudu.
See on peamine ja esmane allikas.
Teiseks on vaja mõista,
et rahu tuleb meie ellu, kui me järgime Teda.
Jeesus kutsub meid alati rahu teele.
Heale ja õnnistatud elu teele, millel valitseb rahu.
Jeremija raamatus 29:11: "Sest mina tunnen mõtteid,
mis ma teie pärast mõlgutan, ütleb Issand: need on rahu,
aga mitte õnnetuse mõtted, et anda teile tulevikku ja lootust."
Jumal mõtleb me elu kohta rahu mõtteid.
Turvalisi, lootustandvaid ning eriti just rahu mõtteid ja teid.
See lohutab ja julgustab,
sest Jumala kutse ja ülesanne meie elu jaoks on hea.
Kuigi minul koolidirektorina on olnud palju väljakutseid,
ikkagi sellest päevast alates, kui otsustasin järgida Jeesust,
tegemata kompromisse, on mul olnud sisemine rahu.
See on tõsi.
Kogu aeg ja kogu sebimise keskel.
Täpselt nagu kõnniks siledal teel, mitte sügavas lumehanges,
kus iga samm on nii raske nagu kannaks tuhat kilo turjal.
Tean, mis tunne see on. - Mäletad seda veel?
Ikka.
Peame meeles pidama ka seda, et kõik käsud, kümnest käsust peale,
kogu see tarkus, nõuanded ja käsud,
on antud meile selleks, et neid järgides oleks meil rahu.
Need on antud meie kaitseks,
kui maanteeks ja juhiseks nagu liiklusreegliteks,
mida tasub järgida, et elus oleks rahu.
Seda on näha ka Piiblis, näiteks Õpetussõnad 3:1-2:
"Mu poeg, ära unusta mu õpetust, vaid su süda hoidku alal mu käsud,
sest need lisavad sulle pikka iga, eluaastaid ja rahu!"
Me ei pea neid käske tegema sunniviisiliselt,
et Jumal mind armastaks ning kõlbaksin Talle.
Ei, me kõlbame Talle üksnes Jeesuse tõttu.
Võime neid vaadata täiesti uue pilguga.
Jumal räägib nii majapidamisest ning inimsuhetest hoopis teisiti.
Mul tasub teha seda ja seda, siis mu käsi käib hästi.
Mu elu on õnnistatud ja ma saan elada rahus.
Vägev on tõsiasi,
et kui lugeda regulaarselt Piiblit, siis see ka kõnetab meid iga päev.
Igal päeval, kui me loeme seda, veidi aja pärast tuleb esile mõni koht,
mis lõikab südant, paneb mõtlema ja meelt parandama.
Just see on viis, kuidas Issand meid juhatab ja kasvatab.
Iga sõna on õpetuseks ja kasuks.
Turvaline on luua harjumus lugeda Jumala Sõna igal päeval.
Midagi toimub ja võin iga päev
teha mõne muutuse ja meelt parandada.
See toob alati rohkem rahu ja ka rohkem õnnistust mu ellu.
Minu meelest on meeleparandus väga hea sõna.
See on sarnane sellele, kui näiteks õlg on paigast ära
ning see õlaliiges pannakse tagasi oma kohale.
Meeleparandus pole õieti muud,
kui sellise asja paigaldamine, mis on läinud paigast ära.
Sel juhul on meil turvaline,
sest Issand saab meid juhatada nõu anda ja mõjutada me elu,
kui meil on rutiiniks püsida Jumala Sõnas.
See on meeldetuletuseks ka mulle enesele.
Väga hea.
Jesaja raamatus 32:17 öeldakse: "Ja õigluse vili on rahu,
õigluse tulemuseks püsiv rahulik elu ning julgeolek."
Ma tean ka ise,et iga kord, kui lähen Jumala tahtest kõrvale,
toob see kaasa rahutust ja halba enesetunnet.
Iga kord kui parandan meelt ja lähen tagasi Jumala tahtele
ning Tema plaani juurde, siis on mul taas rahu.
Mul on rahu ja hea enesetunne.
Rahu kasvab seega meie elus, kui me otsime Teda, sest Ta on rahu.
Rahu kasvab ka meie elus,
kui joondume Ta Sõna järgi ning järgime Teda.
Otsime Teda ja veedame Temaga aega
järgneme Teda ja täidame Tema tahet.
Kas võin lugeda Psalmi 119:165? Ikka.
"Sinu Seaduse armastajail on suur rahu ja nad ei komista."
Nad ei komista.
Kolmas eluvaldkond,
kus rahu kipub kaduma, mul vähemalt, on inimsuhted.
Näiteks, kui oleme Joyga tülis.
Meilgi tuleb ette tülisid aga õnneks lepime alati ära.
Selles osas tahab Jumal,
et meie eludes ja suhetes see rahu suureneks.
Kiri heebrealastele 12:14:
"Taotlege rahu kõikidega ja pühitsust, milleta keegi ei saa näha Issandat."
Kiri roomlastele 12:18: "Kui võimalik,
niipalju kui oleneb teist, pidage rahu kõigi inimestega!"
Piibel soovitab meil püüda elada rahus kõikide inimestega.
Nii palju kui võimalik ja selle osas, mis meist sõltub,
peaksime elama rahus kõikide inimestega.
Selles vajame tõesti mõnikord Jumala abi.
Kas mõnikord?
Peaksime kõiges, nii palju kui meist sõltub.
Mõnikord me pürgime rahu poole, aga teine osapool ei soovi rahu.
Sellegipoolest võime taotleda rahu.
Selles valdkonnas on paljudel päris sügavad haavad.
Usun, et kui otsime, Jumal aitab meid ja annab võimalusi,
et võiksime taotleda rahu seal, kus praegusel hetkel on rahutus.
Seda oleme Agape Keskuses juba kakskümmend aastat harjutanud.
Me saime Issandalt ainult ühe moto.
"Armastage teineteist, nagu mina olen teid armastanud."
Alguses mõtlesime, et äkki tuleb tähtsamaid sõnumeid.
Olles aastast aastasse seda tööd teinud,
siis iga kord, kui oleme silmitsi mõne väljakutsega,
ükskõik, mis teemal see väljakutse ka oleks,
milles otsime palves Issandat, olgu üksinda või koolis üheskoos,
peaaegu iga kord meenutab Issand meile seda sama sõnumit:
"Armastage üksteist, jääge minu armastusse."
Mis oli teie esimene ülesanne?
See toob endaga kaasa tohutult head vilja,
kui seda harjutada ning üles ehitada.
Me pole ju rahutegijad üksnes iseenese eludes,
vaid võime seda olla ka paljude teiste inimestega.
Me koolis on peaaegu sada last ja töötegijad, kes vahelduvad,
lapsevanemaid ja peresid, kes on kogu aeg asjaga kaasas.
Issand on aidanud ja olnud selles koos meiega.
Imeline on elada mitmete inimestega rahus ja leppimises,
lõbutseda koos ja teha üheskoos tööd.
Isegi kui on väljakutseid, pole suhetes mingit hõõrumist.
Selliseid asju tuleb väga harva ette.
Tahan rääkida veel ühest asjast.
Eelmisel nädalal oli meil juhtkonna koosolek.
Tõime seal esile eri mured ja arutasime, mida nendega teha.
Juhtkond on mõnes mõttes tore koht.
Kõik, kes millegi eest vastutavad,
saavad tuua oma mured sinna, arutada, palvetada ja saada nõu.
Me teeme ühiseid otsuseid.
Seal juhatuse koosolekul tõime oma probleemid välja.
Hakkasime siis üheskoos palvetama
ja Issand hakkas rääkima armastusest.
Juba jälle. - Ikka jälle.
Seekord oli nii vägev, et kogesime seal tõepoolest,
et Issand ei soovi üksnes, et nägemus armastusest
oleks meie väikese kooli, lasteaia ja pärastlõunaste huviringide asi
vaid see on väga oluline kogu Kristuse ihule.
Armastus on selline asi, mis on praegusel ajal
esmatähtis meile kõikidele ja kõikide koguduste jaoks.
Vahet pole, milline on kirik või kogudus.
Armastus on kõige tähtsam.
See on selline teema, mis murrab Jeesuse südame.
Meie riiud teevad Talle haiget.
Me võime sellel teemal edeneda ja õppida paremini üheskoos elama.
Võime kasvada armastuses, kõik kogudused üheskoos.
Võime olla rahu ja lepituse ehitajad.
Meile on antud lepitusamet.
Imeline, et oleme oma kooliga
saanud olla kui sillaehitajad koguduste vahel,
sest kõik hoolivad ju lastest, isegi kui teoloogia on erinev.
See toob kokku.
Inimesi on erinevatest kogudustest,
lapsi erinevatest perekondadest, ühtlasi inimesi eri taustadega,
aga kui armastus on esikohal, pole neil erinevustel mingit tähtsust.
Mulle tuli meelde, et TV7 on samasugune.
TV7 on selline imeline telekanal,
kus tegutsevad erinevate koguduste kristlased
ja tehakse erinevaid saateid, olles samas täielikus üksmeeles.
Austame teineteist.
Haruharva on siin kuulda mingit hõõrumist.
Kas pole päris vägev kristlaste osadus? - Küll.
Roomlastele 14:9 öeldakse: "Niisiis, taotlegem seda,
mida on vaja rahuks ja üksteise ülesehitamiseks!"
Peaksime tõesti taotlema suhetes
ja koguduste vaheliselt seda, mis ehitab üles ja edendab rahu.
Õpetussõnad 17:1:
"Parem kuiv paluke rahus kui kojatäis ohvriliha riiuga."
Tahan rääkida seda igaühele,
kellel on lähisuhetes probleeme, olgu abielutülid või riiud lastega.
Paar saateosa tagasi tunnistasin siin sellest,
et sain kirja ühelt emalt, kes oli viimaks leppinud tütrega
ja nende suhted olid jälle tagasi rahulikuks muutunud.
Piibel räägib tõtt selles osas,
et ennem olgu rahu ja purk külma hernesuppi
kui uhked lossid lookas toidulaudadega,
kus igaüks istub oma toas ja peab teise peale vimma.
Taotleme rahu.
Kui see vähegi on sinu teha,
siis tee mida iganes selleks, et taotleda rahu.
Vabanda, alanda ennast ja mine palu andestust.
Lahenda asjad enda poole pealt ja tee rahu.
Sel juhul on sul hea olla.
Jumal tahab üksnes seda, et meil oleks rahu
ja see võiks kasvada ka meie inimsuhetes.
Andestuse palumine ei maksa ju midagi.
Andestust võib paluda ka siis, kui pole midagi valesti teinud.
Minu jaoks oli see saladus, kuid mõistsin korraga,
et võin vabandada ka siis, kui pole midagi valesti teinud.
Võin vabandada selle eest, et olen teist inimest ärritanud.
Andeks palumine on kui võlusõna, millel on suur vägi ja sulatab jää.
Võime sageli andeks paluda ja sulatada inimsuhteid täiesti tasuta.
Mõtlemata sellele, kellel on õigus ja kes eksis.
Selle pole vahet.
Anna andeks, kui olen sind kuidagi ärritanud.
Anna mulle palun andeks.
Jää hakkab sulama.
Viimane, mis kasvatab me elus rahu, on palve.
Loen kirjast filiplastele 4:6-7: "Ärge muretsege ühtigi,
vaid teie vajadused saagu kõiges Jumalale teatavaks
tänuütlemisega palumises ja anumises.
Ja Jumala rahu, mis on ülem kui kogu mõistmine,
hoiab teie südamed ja mõtted Kristuses Jeesuses."
Rahu lisandub siis selle kaudu,
et me otsime Jeesust ja õpime Teda paremini tundma;
rahu lisandub, kui otsime Tema tahet ja järgime Teda;
rahu lisandub meie eludes, kui taotleme rahu inimsuhetes.
Tuleb ette ka olukordi, kus me ei saa teha midagi.
Olemas ka võimatuid olukordi.
Nendes võimatutes olukordades saame palvetamise läbi rahu.
Kui anname asjad Jumala hooleks,
nagu Jeesus soovitas mitte hakata muretsema,
ning tooksime kõik asjad Tema kätte ja jätta need sinna.
Sel juhul saab üle mõistuse käiv rahu täita teie südamed.
Nii saame kasvada rahus kõikides eluvaldkondades.
Loeme veel Joosua raamatust 21:44:
"Ja Issand andis neile rahu ümberkaudu,
nõnda nagu ta nende vanemaile oli vandega tõotanud;
ja kõigist nende vaenlastest ei suutnud ükski neile vastu seista.."
Ükski meie vaenlane ei suuda meie vastu seista.
"Issand andis kõik nende vaenlased nende kätte."
Issand annab meile rahu kõikjal.
Õpetussõnad 1:33: "Aga kes mind kuulab,
võib julgesti elada ja olla muretu, kurja kartmata."
Palvetame.
Tänu, Taevaisa, et Sina soovid,
et me eludes oleks rohkem rahu ja meie eludes rohkeneks arm.
Tänu, Issand, et kogu segaduse keskel
saame kuulutada rahu kõikide eludesse.
Meie ellu ja iga vaataja ellu.
Shalom-rahu; Jeesus, Sinu rahu.
Tulgu, Jeesus, Sinu rahu ning valitsegu igas kodus ja südames.
Tänu, Issand, et aitad meid kõiki
ka otsida seda rahu ja Sind, siis kui rahutus valitseb
ja oleme ise toonud oma ellu valesid valikuid tehes rahutust.
Aita, et otsiksime rahu isekeskis.
Tänu, et alati, kui me püüdleme rahu poole,
siis Sa õnnistad seda ning aitad meid selles.
Aitad, kinnitad, suunad ja juhendad, et pääseksime rahusse.
Tänu, Jeesus, et oled Rahuvürst ja miski ei kõiguta Sinu Kuningriiki.
Aamen.
Meil on tõesti tohutu eesõigus jagada Jumala rahu, armastust
ja Jumala headust, ligiolu ning kõike head Jumalalt.
Teeme seda samal põhjusel,
nagu Johannes omal ajal - et meie rõõm oleks täielik.
Tahame tänada iga vaataja eest,
te toetuse ja julgustuse eest, mida oleme saanud palju.
Nii palju, et vahel tuleb lausa nutt peale.
Suur tänu Jumalale, kes on teinud selle võimalikuks.
Tänu, et Ta on mõjutanud me kaudu võib-olla just sinugi elu.
Tahame soovida sulle kõike head
ning Jumala rohket õnnistust, tervist ja kõike head.
Saada julgelt oma eestpalvesoove, me palvetame nende kõikide eest.
Kui soovid rohkem teada meie töö kohta,
võid külastada kodulehekülge www.kristillinenkoulu.org
Sealt saad lisainfot me kooli, lasteaia ja muu töö kohta.
Sealt saab tellida ka neid raamatuid,
mis aitavad ka sinul leida lähedane suhe Jeesusega.
Võid leida, et Jumal on tõesti armastus.
Temas ei ole mingit pimedust.
Ta on tõesti Püha Vaim, kes on sinuga koos
ja keda võid lähedaselt tundma õppida,
et hakkaksid ennast nägema nii nagu Tema sind näeb -
armsa lapsena, Kristuses õigena, täiesti uue looduna.
Need maksavad 6 eurot tükk ja on meie kodulehelt tellitavad.
Ole õnnistatud ja tea, et Jumal tõesti on sinuga koos.
Aamen.
Tõlge: Meeli ja Marko Martin
TV7 pangakontod: Swedbank EE052200221048388411 SEB EE441010220109461019 Saaja: Taevas TV7